Diari Oficial de la Generalitat Valenciana


Sumari del DOGV 8493, del 25-02-2019 (2019/1834)

RESOLUCIÓ de 18 de febrer de 2019, del director general d'Esport, per la qual es convoca el Programa de formació permanent 2019 de l'Escola de l'Esport de la Generalitat, dirigit a la formació d'entrenadors, tècnics esportius i professionals relacionats amb l'activitat física.
-------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8493

Data del DOGV
:   25-02-2019

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2019/1834


Data del document
:   18-02-2019

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Descriptors 

:   * Conselleria d'Educació, Investigació, Cultura i Esport

RESOLUCIÓ de 18 de febrer de 2019, del director general d'Esport, per la qual es convoca el Programa de formació permanent 2019 de l'Escola de l'Esport de la Generalitat, dirigit a la formació d'entrenadors, tècnics esportius i professionals relacionats amb l'activitat física. [2019/1834]  
La Llei 2/2011, de 22 de març, de la Generalitat, de l'esport i de l'activitat física de la Comunitat Valenciana, estableix dins dels seus principis rectors que les administracions públiques de la Comunitat Valenciana, dins de les seues competències, han de promoure la formació i la investigació en l'esport i ciències relacionades amb aquest.  
El Decret 186/2017, de 24 de novembre, del Consell, pel qual s'aprova el Reglament orgànic i funcional de la Conselleria d'Educació, Investigació, Cultura i Esport, estableix en l'article 25, que dins de les funcions de la Direcció General d'Esport es troba la de promoure accions de caràcter formatiu a fi de ressaltar els valors de l'esport i la qualificació dels seus quadres tècnics.  
  
Com a resposta a l'articulat exposat, la Direcció General d'Esport, mitjançant l'Escola de l'Esport de la Generalitat, convoca l'oferta formativa que conté aquesta resolució, a fi de satisfer les expectatives i els interessos de les persones o entitats vinculades al sector esportiu, fomentant la formació de tots ells, ja que la seua qualificació és un element més que contribueix a la qualitat i contínua actualització en l'àmbit de l'activitat física i l'esport.  
Per raó de les competències en matèria d'esport i d'acord amb l'article 70 de la Llei 5/1983, de 30 de desembre, del Consell, i l'article 25 del Decret 186/2017, de 24 de novembre, del Consell, pel qual s'aprova el Reglament orgànic i funcional de la Conselleria d'Educació, Investigació, Cultura i Esport, resolc:  
  
Primer  
Aprovar les bases establides en l'annex I d'aquesta resolució, per les quals es regula el Programa de formació permanent 2019 de l'Escola de l'Esport de la Generalitat.  
  
Segon  
Convocar el Programa de formació permanent 2019 de l'Escola de l'Esport de la Generalitat dirigit als col·lectius relacionats amb l'àmbit de l'activitat física i esportiva, detallats en l'annex II d'aquesta resolució.  
  
Tercer  
El finançament del Programa de formació permanent 2019 de l'Escola de l'Esport de la Generalitat s'ha de fer amb càrrec al capítol II dels pressupostos de la Generalitat per a 2019, programa pressupostari 457.10, foment de l'activitat esportiva, sense que supose un increment pressupostari d'aquest.  
  
Quart  
Publicar en el Diari Oficial de la Generalitat Valenciana aquesta resolució.  
  
Contra aquesta resolució, que no posa fi a la via administrativa, es pot interposar recurs d'alçada davant el secretari autonòmic de Cultura i Esport en el termini d'un mes comptador des de l'endemà de la publicació, d'acord amb el que disposen els articles 112, 121 i 122 de la Llei 39/2015, d'1 d'octubre, del procediment administratiu comú de les administracions públiques.  
  
València, 18 de febrer de 2019.- El director general d'Esport: Josep Miquel Moya Torres.  
  
  
ANNEX I  
Bases reguladores del Programa de formació permanent 2019 de l'Escola de l'Esport de la Generalitat  
  
Primera. Condicions generals  
Pot participar en el Programa de formació permanent 2019 de l'Escola de l'Esport de la Generalitat tota persona que s'inscriga en la corresponent activitat formativa i complisca els requisits establits en les bases reguladores reflectides en aquest annex i en l'annex II d'aquesta resolució.  
  
Segona. Formalització d'inscripció i termini  
1. La inscripció s'ha de fer exclusivament en línia mitjançant la pàgina web www.formaciondeportiva.gva.es, en l'apartat de formació permanent. Cal enviar el formulari de sol·licitud disponible per a cadascuna de les activitats formatives, dins del termini establit per a cadascuna.  
2. Els terminis de presentació de sol·licituds en línia queden detallats per a cadascuna de les activitats formatives en l'annex II d'aquesta resolució. Fora d'aquest termini no s'admetran inscripcions.  
3. L'Escola de l'Esport de la Generalitat, amb seu en la Direcció General d'Esport, i la Secció d'Activitat Física i Esport de les direccions territorials de la Conselleria d'Educació, Investigació, Cultura i Esport, han de posar a la disposició dels usuaris els seus mitjans i instal·lacions per a facilitar-ne la inscripció.  
  
Tercera. Contingents d'assistents i criteris de selecció  
1. Per a cada activitat formativa s'estableix un contingent de places que es correspon amb les places oferides en aquesta resolució, i que es troben recollides en l'annex II.  
2. En algunes de les activitats formatives detallades en l'annex II es requereix a la persona interessada el compliment de determinats requisits com ara titulació acadèmica, formació professional, formació esportiva, pertinença a col·lectius determinats, o d'una altra índole, i es condiciona la participació en l'activitat al compliment dels requisits establits.  
La persona interessada ha d'aportar a l'Escola de l'Esport de la Generalitat la documentació que acredite el compliment dels criteris exigits per a aquesta activitat formativa. L'incompliment d'aquest tràmit dona lloc a l'exclusió de la persona interessada de l'activitat formativa.  
  
3. La selecció de l'alumnat que complisca els requisits acadèmics, professionals, o d'una altra índole que condicionen la participació en cada activitat formativa, que s'estableixen en l'annex II, s'ha de fer per estricte ordre de recepció de les sol·licituds fins que es cobrisca el nombre de places determinat per a cadascuna de les activitats formatives. Excepcionalment, per a algunes de les activitats formatives detallades en l'annex II, es poden establir criteris de selecció diferents.  
  
4. Als alumnes seleccionats se'ls concedeix un termini de 72 hores per a acreditar el pagament de la taxa establida i acreditar documentalment el compliment dels criteris exigits per a l'activitat formativa.  
  
  
Quarta. Admissió de sol·licitants  
1. Una vegada realitzada la selecció de l'alumnat d'acord amb la base tercera, i aprovada pel director general d'Esport, s'ha de publicar en la pàgina web www.formaciondeportiva.gva.es, en l'apartat de formació permanent, la llista de persones seleccionades per a participar en cadascuna de les activitats formatives.  
Amb la resta de sol·licitants que no han sigut seleccionats, s'ha de publicar una llista d'espera ordenada per ordre de preferència a fi d'optar a les possibles places que puguen quedar vacants abans de l'inici de l'activitat formativa.  
S'estableix un termini de 72 hores per a efectuar l'ingrés bancari de la taxa establida per a l'activitat formativa, termini que s'inicia l'endemà de la publicació de la llista.  
2. Una vegada realitzat l'ingrés bancari de la taxa, i dins del termini de 72 hores establit en el paràgraf anterior, les persones interessades han d'enviar a l'adreça del correu electrònic escola\_esport\_fdx@lid.nh la documentació següent:  
a) Còpia del justificant de l'ingrés bancari de la taxa i justificant de la bonificació corresponent de la taxa, si escau.  
b) Còpia de la documentació que acredite el compliment dels requisits establits per a participar en l'activitat formativa.  
L'incompliment dels tràmits establits en el paràgraf anterior suposa l'exclusió de l'activitat formativa i la plaça quedarà disponible per a una altra persona interessada. La vacant es cobrirà amb qui estiga inscrit en la llista d'espera segons l'ordre establit de preferència.  
  
  
Cinquena. Pagament de taxes  
1. La inscripció en les activitats formatives d'aquesta resolució que es programen de pagament comporta el pagament de la taxa establida en l'article 11.5-5 de la Llei 20/2017, de 28 de desembre, de la Generalitat, de taxes, pagament que s'ha d'efectuar abans de l'inici de l'activitat formativa. Qualsevol altra despesa que genere l'assistència i participació en l'activitat ha de córrer per compte de cada participant.  
2. L'alumnat amb la condició d'esportista d'elit de la Comunitat Valenciana, qui siga membre de família nombrosa de categoria general o de família monoparental de categoria general té una bonificació del 50 % de la taxa, i l'alumnat membre d'entitats col·laboradores amb les quals se signe un acord per al desenvolupament d'una determinada activitat formativa té una bonificació del 25 % de la taxa. Tenen una exempció de taxa els membres de família nombrosa o família monoparental de categoria especial, les víctimes d'actes de violència sobre la dona i els alumnes en situació d'exclusió social.  
  
Per a acreditar la condició o les condicions del paràgraf anterior la persona interessada ha de:  
a) Esportista d'elit: només ha d'indicar-ho.  
b) Família nombrosa: ha de presentar el carnet de família nombrosa.  
  
c) Família monoparental: ha de presentar el carnet de família monoparental.  
d) Víctima d'actes de violència sobre la dona: ha d'acreditar-ho mitjançant qualsevol dels mitjans de prova previstos en la normativa autonòmica contra la violència sobre la dona en l'àmbit de la Comunitat Valenciana.  
e) Situació d'exclusió social: acreditat per l'òrgan competent en matèria de benestar social de l'ajuntament de residència.  
3. En l'imprés que s'emplene per a efectuar el pagament de la taxa mitjançant ingrés bancari, la persona declarant del pagament ha de coincidir amb la persona admesa per a l'activitat formativa.  
4. Una vegada realitzat l'ingrés de la taxa, amb caràcter general, no s'hi admeten devolucions.  
No obstant això, segons estableix l'article 1.2-6, de la Llei 20/2017, de 28 de desembre, de la Generalitat, de taxes, escau la devolució de l'import de la taxa quan aquesta s'haja ingressat amb caràcter previ a la realització de l'activitat formativa de què es tracte, i aquesta realització no tinga finalment lloc per causes no imputables, directament o indirectament, al subjecte passiu, i quan la no realització de l'activitat formativa tinga l'origen en causa de força major, devolució que escau únicament després de la sol·licitud prèvia de la persona interessada, sempre que aquesta prove de manera suficient aquesta força major, llevat que es derive d'un esdeveniment notori, en què l'Administració ha d'actuar d'ofici. Es consideren causa de força major a l'efecte de la devolució de taxes les situacions de violència de gènere que motiven un canvi de lloc de residència.  
  
Sisena. Assistència i certificat de les activitats formatives  
1. Activitats formatives presencials  
En les activitats formatives presencials s'ha d'acreditar l'assistència d'almenys el 80 % del total d'hores lectives de l'activitat per a rebre el certificat d'assistència i aprofitament.  
Aquell alumnat que participe i supere activitats formatives presencials de 20 o més hores pot sol·licitar al final del programa un certificat conjunt pel total d'hores en els casos en què així es dispose.  
  
En cas de no superar-les, s'obtindrà únicament un certificat d'assistència.  
2. Activitats formatives semipresencials  
Totes les activitats formatives semipresencials organitzades per l'Escola de l'Esport de la Generalitat incorporen dues parts: sessions presencials i continguts en línia.  
a) Sessions presencials: l'assistència a la part presencial és obligatòria, i s'ha de complir el requisit d'assistència al 80 % d'hores lectives que formen part de l'activitat.  
b) Continguts en línia: en combinació amb la part presencial s'han d'impartir continguts a través del campus virtual de l'Escola de l'Esport de la Generalitat. Amb aquest fi l'alumnat ha de disposar de l'equip i les eines informàtiques necessàries.  
S'expedirà un certificat d'aprofitament del curs a l'alumne o alumna participant en les activitats formatives semipresencials sempre que complisca el requisit d'assistència establit en la lletra a, i complisca els criteris d'avaluació establits per a cada activitat formativa.  
  
La realització de l'acció formativa en línia no és suficient per a obtindre el certificat sense l'assistència a la sessió o les sessions presencials que es determinen en la programació.  
  
Setena. Possible anul·lació de les activitats  
L'Escola de l'Esport de la Generalitat pot suspendre o anul·lar una activitat formativa per raons organitzatives justificades o quan la inscripció en una activitat no supere el 50 % de les places oferides.  
  
Huitena. Òrgan instructor  
La Direcció General d'Esport és l'encarregada d'aplicar aquestes bases, com també d'adoptar aquelles mesures en els casos no previstos en aquestes que s'estimen necessàries per al desenvolupament satisfactori d'aquest programa.  
  
  
ANNEX II  
Programa de formació permanent 2019 de l'Escola de l'Esport de la Generalitat. Activitats formatives  
  
Acció formativa: jornada.  
Nom de l'activitat: golbol inclusiu.  
Àrea temàtica: esport adaptat.  
Modalitat: presencial.  
Codi: RAF-WF-67-0959.  
Càrrega lectiva: 8 hores.  
Lloc de celebració: Alacant, Centre de Recursos Educatius (CRE) ONCE.  
Col·labora: ONCE - Alacant.  
Dates de celebració: 8 i 15 de març de 2019, de 09.00 a 13.00 hores.  
  
Inscripció: en línia mitjançant la pàgina web http://www.ceice.gva.es/web/deporte, en l'apartat de formació/formació permanent.  
Termini d'inscripció: del 25 de febrer al 6 de març de 2019, tots dos inclusivament.  
Nombre de places: 30.  
Direcció acadèmica: Secció d'Activitat Física i Esport d'Alacant.  
  
Professorat: Diego Quirós González, graduat en ciències de l'activitat física i l'esport, especialista en educació física i mestre de l'equip específic d'atenció educativa a persones amb discapacitat visual del Centre de Recursos Educatius ONCE Alacant. Joaquín Cuadrado Gomis, mestre de l'equip específic d'atenció educativa a persones amb discapacitat visual del Centre de Recursos Educatius ONCE Alacant.  
  
Import de la taxa: gratuïta.  
Destinataris:  
- Professorat d'Educació Física en centres escolars i IES.  
- Monitors en equips esportius i clubs d'esport adaptat.  
- Persones que tinguen o cursen estudis relacionats amb l'activitat física.  
- Persones vinculades a l'àmbit de l'esport en general.  
- Entrenadors i tècnics esportius.  
  
Acció formativa: curs.  
Nom de l'activitat: On esport. Registre i planificació d'instal·lacions esportives.  
Àrea temàtica: gestió.  
Modalitat: en línia.  
Codi: HPW-CZ-86-7316.  
Càrrega lectiva: 4 hores.  
Lloc de celebració: plataforma SAPS Generalitat Valenciana.  
Dates de celebració: de l'1 al 12 d'abril de 2019.  
Inscripció: en línia mitjançant la pàgina web www.formaciondeportiva.gva.es, en l'apartat de formació permanent.  
Termini d'inscripció: del 27 de febrer al 27 de març de 2019, tots dos inclusivament.  
Nombre de places: 120.  
Direcció acadèmica: Servei d'Infraestructures Esportives de la Direcció General d'Esport.  
Professorat: José Miguel Sánchez González, cap del Servei d'Infraestructures Esportives de la Direcció General d'Esport; Pedro Rafael Blanco Gómez, cap de la Secció de Gestió de Projectes del Servei d'Infraestructures Esportives de la Direcció General d'Esport; José Manuel Espejo Moreno, arquitecte del Servei d'Infraestructures Esportives de la Direcció General d'Esport. Eva Orduña García, arquitecta tècnica del Servei d'Infraestructures Esportives de la Direcció General d'Esport; Aránzazu Gisbert Puerto, arquitecta del Servei d'Infraestructures Esportives de la Direcció General d'Esport.  
Import de la taxa: gratuïta.  
Destinataris:  
- Gestors d'instal·lacions esportives d'entitats públiques autonòmiques i locals.  
  
Acció formativa: jornada.  
Nom de l'activitat: RCP bàsica i ús del desfibril·lador.  
Àrea temàtica: salut.  
Modalitat: presencial.  
Codi: FMV-NX-35-5172.  
Càrrega lectiva: 3 hores.  
Lloc de celebració: Complex Educatiu de Xest, Ctra. CV-378, km 0,300.  
Data de celebració: 8 d'abril de 2019, de 16.00 a 19.00 hores.  
Inscripció: en línia a través de la pàgina web www.formaciondeportiva.gva.es, en l'apartat de formació permanent.  
Termini d'inscripció: del 4 de març al 4 d'abril de 2019, tots dos inclusivament.  
Nombre de places: 20.  
Direcció Acadèmica: Secció d'Activitat Física i Esport de València.  
  
Professorat: Juan F. Albors Baga, coordinador mèdic del Centre de Medicina Esportiva de Xest, Direcció General d'Esport; Úrsula Escrig Cardo, metgessa del Centre de Medicina Esportiva de Xest, Direcció General d'Esport; Ana Isabel Albuixec Martínez, infermera del Centre de Medicina Esportiva de Xest, Direcció General d'Esport.  
  
Import de la taxa: gratuïta.  
Destinataris:  
- Entrenadors i tècnics esportius integrats en els plans d'especialització esportiva.  
- Monitors en equips esportius i clubs de base.  
- Persones vinculades a l'àmbit de l'esport en general.  
  
Acció formativa: jornada.  
Nom de l'activitat: Educació i olimpisme.  
Àrea temàtica: educació.  
Modalitat: presencial.  
Codi: HZL-CC-67-0671.  
Càrrega lectiva: 04.30 hores.  
Lloc de celebració: València, Aulari V de la Facultat de Ciències de l'Activitat Física i l'Esport, carrer Gascó Oliag, 3.  
Col·labora: Facultat de Ciències de l'Activitat Física i l'Esport, Universitat de València.  
Data de celebració: 9 d'abril de 2019, de 10.00 a 20.30 hores.  
Inscripció: en línia a través de la pàgina web www.formaciondeportiva.gva.es, en l'apartat de formació permanent.  
Termini d'inscripció: del 4 de març al 5 d'abril de 2019, tots dos inclusivament.  
Nombre de places: 100.  
Direcció Acadèmica: M. Consuelo Martínez Martínez.  
Professorat: M. Eugenia Martínez Gorroño, directora del Centre d'Estudis Olímpics de la Universitat Autònoma de Madrid; M. Consuelo Martínez Martínez, professora de la Facultat de Ciències de l'Activitat Física i l'Esport de la Universitat de València i directora del Centre d'Estudis Olímpics; Nuria Puig Brandes, responsable de les relacions amb les universitats del Centre d'Estudis Olímpics del Comité Olímpic Internacional; José Enrique Gallach Lazcorreta, exprofessor FCAFE, Universitat de València; Conrado Durántez Corral, president de la Reial Acadèmia Olímpica Espanyola.  
Import de la taxa: gratuïta.  
Destinataris:  
- Graduats en Ciències de l'Activitat Física i l'Esport.  
- Entrenadors i tècnics esportius.  
- Monitors en equips esportius i clubs.  
- Persones que tinguen o cursen estudis relacionats amb l'activitat física.  
  
Acció formativa: jornada. Els divendres de l'esport.  
Nom de l'activitat: Emprenedoria i creació d'empreses en el sector del fitnes i la salut.  
Àrea temàtica: gestió.  
Modalitat: presencial.  
Codi: LZA-QQ-93-9428.  
Càrrega lectiva: 4 hores.  
Lloc de celebració: Alacant, Centre de Tecnificació Esportiva, carrer Foguerer Gilabert Davó, s/n.  
Data de celebració: 10 de maig de 2019, de 10.00 a 14.00 hores.  
Inscripció: en línia a través de la pàgina web www.formaciondeportiva.gva.es, en l'apartat de formació permanent.  
Termini d'inscripció: del 8 d'abril al 8 de maig de 2019, tots dos inclusivament.  
Nombre de places: 80.  
Direcció acadèmica: Secció d'Activitat Física i Esport d'Alacant.  
  
Professorat: José Luis Herreros Saiz, llicenciat en Ciències de l'Activitat Física i l'Esport, tècnic d'esports de l'Ajuntament de Benicarló, president del COLEF CV. Aitor Reche Herrera, llicenciat en Ciències de l'Activitat Física i l'Esport, expert en gestió i emprenedoria.  
  
Import de la taxa: Gratuïta.  
Destinataris:  
- Graduats en Ciències de l'Activitat Física i l'Esport.  
- Entrenadors i tècnics esportius.  
- Organitzacions esportives d'àmbit local, regional o nacional.  
- Clubs esportius.  
- Persones que tinguen o cursen estudis relacionats amb l'activitat física.  
  
Acció formativa: jornada.  
Nom de l'activitat: Les proves medicoesportives al servei de l'entrenador. Rendiment i prevenció.  
Àrea temàtica: salut.  
Modalitat: presencial.  
Codi: ESJ-EY-63-1778.  
Càrrega lectiva: 4 hores.  
Lloc de celebració: Complex Educatiu de Xest, Ctra. CV-378, km 0,300.  
Data de celebració: 13 de maig de 2019, de 16.00 a 20.00 hores.  
Inscripció: en línia a través de la pàgina web www.formaciondeportiva.gva.es, en el seu apartat de formació permanent.  
Termini d'inscripció: del 8 d'abril al 9 de maig de 2019, tots dos inclusivament.  
Nombre de places: 40.  
Direcció Acadèmica: Secció d'Activitat Física i Esport de València.  
  
Professorat:  
Juan F. Albors Baga, coordinador mèdic del Centre de Medicina Esportiva de Xest, Direcció General d'Esport; Úrsula Escrig Cardo, metgessa del Centre de Medicina Esportiva de Xest, Direcció General d'Esport; Ana Isabel Albuixec Martínez, infermera del Centre de Medicina Esportiva de Xest, Direcció General d'Esport; Antonio Zamora Ortíz, coordinador esportiu del Centre de Medicina Esportiva de Xest, Direcció General d'Esport; Felipe Pérez Alemany, fisioterapeuta de Centre de Medicina Esportiva de Xest, Direcció General d'Esport; Rodrigo Aranda Malavés, tècnic de proves de camp del Centre de Medicina Esportiva de Xest, Direcció General d'Esport.  
  
Import de la taxa: gratuïta.  
Destinataris:  
- Entrenadors i tècnics esportius.  
- Monitors en equips esportius i clubs de base.  
- Persones vinculades a l'àmbit de l'esport en general.  
  
Acció formativa: jornada.  
Nom de l'activitat: Programa de prescripció d'exercici físic en atenció primària i hospitalària.  
Àrea temàtica: salut.  
Modalitat: presencial.  
Codi: FYB-UG-92-0522.  
Càrrega lectiva: 4 hores.  
Lloc de celebració: Pilar de la Horadada, sala de conferències de l'edifici de la Comissaria de la Policia Local, avinguda de la Venda, 89.  
Data de celebració: 17 de maig de 2019, de 10.00 a 14.00 hores.  
Inscripció: en línia a través de la pàgina web www.formaciondeportiva.gva.es, en l'apartat de formació permanent.  
Termini d'inscripció: del 15 d'abril al 15 de maig de 2019, tots dos inclusivament.  
Nombre de places: 80.  
Direcció Acadèmica: Secció d'Activitat Física i Esport d'Alacant.  
  
Professorat: per determinar.  
Import de la taxa: gratuïta.  
Destinataris:  
- Entrenadors i tècnics esportius.  
- Monitors en equips esportius i clubs de base.  
- Persones vinculades a l'àmbit de l'esport en general.  
  
Acció formativa: curs.  
Nom de l'activitat: Educació parental i esport (diferències de gènere).  
Àrea temàtica: educació.  
Modalitat: en línia.  
Codi: NCI-BF-31-0274.  
Càrrega lectiva: 4 hores.  
Lloc de celebració: plataforma SAPS Generalitat Valenciana.  
Dates de celebració: del 20 a 31 de maig de 2019.  
Inscripció: en línia a través de la pàgina web www.formaciondeportiva.gva.es, en l'apartat de formació permanent.  
Termini d'inscripció: del 15 d'abril al 15 de maig de 2019, tots dos inclusivament.  
Nombre de places: 120.  
Direcció acadèmica: Higinio González García.  
Professorat: Higinio González García, doctor per la Universitat Miguel Hernández, llicenciat en Ciències de l'Activitat Física i l'Esport i llicenciat en Psicopedagogia, professor associat en la Universitat Europea de Madrid.  
Import de la taxa: gratuïta.  
Destinataris:  
- Professorat d'Educació Física en centres escolars.  
- Monitors en equips esportius i clubs d'esport adaptat.  
- Persones que tinguen o cursen estudis relacionats amb l'activitat física.  
- Entrenadors i tècnics esportius.  
- Persones vinculades a l'àmbit de l'esport en general.  
  
Acció formativa: jornada.  
Nom de l'activitat: Dopatge, el que has de saber.  
Àrea temàtica: salut.  
Modalitat: presencial.  
Codi: DEM-LX-63-4584.  
Càrrega lectiva: 3 hores.  
Lloc de celebració: Alacant, Centre de Tecnificació Esportiva, carrer Foguerer Gilabert Davó, s/n.  
Col·labora: AEPSAD (Agència Espanyola de Protecció de la Salut en l'Esport).  
Data de celebració: 7 de juny de 2019, d'11.00 a 14.00 hores.  
Inscripció: en línia a través de la pàgina web www.formaciondeportiva.gva.es, en l'apartat de formació permanent.  
Termini d'inscripció: del 3 de maig al 6 de juny de 2019, tots dos inclusivament.  
Nombre de places: 100.  
Direcció acadèmica: Escola de l'Esport de la Generalitat.  
Professorat: per determinar.  
Import de la taxa: gratuïta.  
Destinataris:  
- Graduats en Ciències de l'Activitat Física i l'Esport.  
- Diplomats en Magisteri (especialitat d'Educació Física).  
- Entrenadors i tècnics esportius.  
- Monitors en equips esportius i clubs.  
- Persones que tinguen o cursen estudis relacionats amb l'activitat física.  
  
Acció formativa: jornada. Els divendres de l'esport.  
Nom de l'activitat: RCP bàsica i ús del desfibril·lador.  
Àrea temàtica: salut.  
Modalitat: presencial.  
Codi: WCS-RZ-72-3443.  
Càrrega lectiva: 4 hores.  
Lloc de celebració: Alacant, Centre de Tecnificació Esportiva, carrer Foguerer Gilabert Davó, s/n.  
Data de celebració: 13 de setembre de 2019, de 09.00 a 13.00 hores.  
  
Inscripció: en línia a través de la pàgina web www.formaciondeportiva.gva.es, en l'apartat de formació permanent.  
Termini d'inscripció: del 26 d'agost al 12 de setembre de 2019, tots dos inclusivament.  
Nombre de places: 12.  
Direcció Acadèmica: Secció d'Activitat Física i Esport d'Alacant.  
  
Professorat: Vicente Benlloch Pérez, instructor de suport vital bàsic (SVB) i tècnic en emergències sanitàries.  
Import de la taxa: gratuïta.  
Destinataris:  
- Entrenadors i tècnics esportius.  
- Monitors en equips esportius i clubs de base.  
- Persones vinculades a l'àmbit de l'esport en general.  
  
Acció formativa: jornada.  
Nom de l'activitat: Gestió d'escoles esportives de pilota valenciana.  
  
Àrea temàtica: gestió.  
Modalitat: presencial.  
Codi: AXE-NE-50-6387.  
Càrrega lectiva: 4 hores.  
Lloc de celebració: València, Complex Esportiu Cultural la Petxina, passeig de la Petxina, 42.  
Data de celebració: 21 de setembre de 2019, de 10.00 a 14.00 hores.  
  
Inscripció: en línia a través de la pàgina web www.formaciondeportiva.gva.es, en l'apartat de formació permanent.  
Termini d'inscripció: del 19 d'agost al 19 de setembre de 2019, tots dos inclusivament.  
Nombre de places: 100.  
Direcció Acadèmica: Subdirecció General d'Esport.  
Professorat: Francisco José Orts Delgado, cap de la Secció d'Activitats Esportives de la Fundació Esportiva Municipal de l'Ajuntament de València, membre de l'Associació de Gestors Esportius Professionals de la Comunitat Valenciana; Sebastià Giner Muñoz, coordinador de pilota valenciana de la Direcció General d'Esport; Beatriz Ortega Mójica, arquitecta; Manel Reig i Giner, graduat en Ciències de l'Activitat Física i l'Esport, president del Club de Pilota de Murla i entrenador de pilota valenciana; Josep María Congost Timoner, arquitecte expert en pilota valenciana; Santiago Navarro Zaragozá, tècnic d'esports del CPV Riba-roja de Túria; Marina Aleixandre Viñas, mestra d'Educació Física; M. del Carmen Santarrufina Martínez, vicepresidenta de la Federació de Pilota Valenciana, coordinadora d'escoles de pilota i membre del CPV de Meliana.  
Import de la taxa: gratuïta.  
Destinataris:  
- Responsables de la gestió esportiva en ajuntaments.  
- Representants de federacions, clubs i entitats esportives.  
- Entrenadors i tècnics esportius.  
- Monitors en equips esportius i clubs de base.  
- Persones vinculades a l'àmbit de l'esport en general.  
  
Acció formativa: jornada. Els divendres de l'esport.  
Nom de l'activitat: Activitats esportives i culturals a la muntanya.  
  
Àrea temàtica: recreació.  
Modalitat: presencial.  
Codi: GFO-JD-73-1091.  
Càrrega lectiva: 4 hores.  
Lloc de celebració: Vall de la Gallinera - Benirrama (Alacant).  
Data de celebració: 27 de setembre de 2019, de 09.00 a 13.00 hores.  
  
Inscripció: en línia a través de la pàgina web www.formaciondeportiva.gva.es, en l'apartat de formació permanent.  
Termini d'inscripció: del 26 d'agost al 25 de setembre de 2019, tots dos inclusivament.  
Nombre de places: 40.  
Direcció acadèmica: Secció d'Activitat Física i Esport d'Alacant.  
  
Professorat: Virginia Barciela González, investigadora i professora de la Universitat d'Alacant, àrea de Prehistòria; Ximo Martorell Briz, llicenciat en Història i màster en Arqueologia Professional (Universitat d'Alacant), arqueòleg en Arq&Volta, Patrimoni i Societat. Anteriorment ha treballat en el Museu Arqueològic Provincial d'Alacant (MARQ) i a la Universitat d'Alacant, de la qual és col·laborador honorífic.  
  
Import de la taxa: gratuïta.  
Destinataris:  
- Llicenciats en Ciències de l'Activitat Física i l'Esport.  
- Entrenadors i tècnics esportius.  
- Diplomats en Magisteri (especialitat d'Educació Física).  
- Educadors, mestres, professors, pares de família o persones interessades.  
- Persones que tinguen o cursen estudis relacionats amb l'activitat física.  
  
Acció formativa: curs.  
Nom de l'activitat: Responsabilitat civil i penal dels entrenadors esportius.  
Àrea temàtica: gestió.  
Modalitat: en línia.  
Codi: XIM-PK-28-9304.  
Càrrega lectiva: 4 hores.  
Lloc de celebració: plataforma SAPS Generalitat Valenciana.  
Dates de celebració: 7 al 18 d'octubre de 2019.  
Inscripció: en línia a través de la pàgina web www.formaciondeportiva.gva.es, en l'apartat de formació permanent.  
Termini d'inscripció: del 2 de setembre al 2 d'octubre de 2019, tots dos inclusivament.  
Nombre de places: 120.  
Direcció Acadèmica: Ana M. de la Encarnación Valcárcel.  
Professorat: Ana M. de la Encarnación Valcárcel, llicenciada en Dret, professora associada del Departament de Dret Administratiu de la Universitat de València.   
Import de la taxa: gratuïta.  
Destinataris:  
- Entrenadors i tècnics esportius.  
- Monitors en equips esportius i clubs.  
- Gestors de clubs i associacions esportives d'esport base.  
- Personal adscrit a les federacions esportives de la Comunitat Valenciana.  
- Persones vinculades a l'àmbit de l'esport en general.  
  
  
Acció formativa: jornada.  
Nom de l'activitat: Gestió d'escoles esportives de pilota valenciana.  
  
Àrea temàtica: gestió.  
Modalitat: presencial.  
Codi: UGY-OS-16-5852.  
Càrrega lectiva: 4 hores.  
Lloc de celebració: Canals, poliesportiu municipal, carrer Dionís d'Hongria, 1.  
Data de celebració: 19 d'octubre de 2019, de 10.00 a 14.00 hores.  
  
Inscripció: en línia a través de la pàgina web www.formaciondeportiva.gva.es, en l'apartat de formació permanent.  
Termini d'inscripció: del 17 de setembre al 17 d'octubre de 2019, tots dos inclusivament.  
Nombre de places: 50.  
Direcció Acadèmica: Subdirecció General d'Esport.  
Professorat: Francisco José Orts Delgado, cap de la Secció d'Activitats Esportives de la Fundació Esportiva Municipal de l'Ajuntament de València, membre de l'Associació de Gestors Esportius Professionals de la Comunitat Valenciana; Sebastià Giner Muñoz, coordinador de pilota valenciana de la Direcció General d'Esport; Beatriz Ortega Mójica, arquitecta; Manel Reig i Giner, graduat en Ciències de l'Activitat Física i l'Esport, president del Club de Pilota de Murla i entrenador de pilota valenciana; Josep Maria Congost Timoner, arquitecte expert en pilota valenciana. Antonio Calvo Orozco, tècnic d'esports de l'Ajuntament de Benidorm; Susana Serrano García, mestra d'Educació Física i presidenta del Club de Pilota de Bicorb.  
Import de la taxa: gratuïta.  
Destinataris:  
- Responsables de la gestió esportiva en ajuntaments.  
- Representants de federacions, clubs i entitats esportives.  
- Entrenadors i tècnics esportius.  
- Monitors en equips esportius i clubs de base.  
- Persones vinculades a l'àmbit de l'esport en general.  
  
Acció formativa: jornada.  
Nom de l'activitat: L'adaptació de la pilota valenciana a persones amb diversitat funcional. Progressions metodològiques.  
Àrea temàtica: educació.  
Modalitat: presencial.  
Codi: GXF-DD-12-3896.  
Càrrega lectiva: 8 hores.  
Lloc de celebració Alacant, Centre de Tecnificació Esportiva, c/ Foguerer Ramón Gilabert Davó, s/n.  
Col·labora: CEFIRE. Jornada reconeguda pel Servei de Formació del Professorat amb l'expedició de certificat de reconeixement de crèdits de formació permanent a tots els funcionaris docents que imparteixen ensenyaments no universitaris a la Comunitat Valenciana.  
Dates de celebració: 24 i 25 d'octubre de 2019, de 10.00 a 14.00 hores.  
Inscripció: en línia mitjançant la pàgina web www.formaciondeportiva.gva.es, en l'apartat de formació permanent.  
Termini d'inscripció: del 23 de setembre al 22 d'octubre de 2019, tots dos inclusivament.  
Nombre de places: 40.  
Direcció Acadèmica: Secció d'Activitat Física i Esport d'Alacant.  
  
Professorat:  
Miquel Ángel Ivars Espí, professor de la Universitat VIU (Universitat Internacional de València), intervenció educativa amb alumnat amb discapacitat motriu, director del Centre d'Educació Especial Raquel Paya de Dénia; Patrícia Bou Sánchez, mestra d'Educació Física amb experiència en centres d'educació especial; Zacarías Abietar García, psicòleg del CRIS-CdD ACOVA (Associació d'Ajuda a Persones amb Malaltia Mental de la Comunitat Valenciana), jugador del CPV Quart de Poblet; David Soler Escorcia, coordinador comarcal de centres ocupacionals de la Costera, professor de la Universitat de València; José Antonio Martínez Carbonell, professor de pilota valenciana de la Universitat d'Alacant; Salvador Carrillo Fullana, jugador de raspall en cadira de rodes; Josep López Soler, graduat en Ciències de l'Activitat Física i l'Esport.  
Import de la taxa: gratuïta.  
Destinataris:  
- Professorat d'Educació Física en centres escolars.  
- Llicenciats en Ciències de l'Activitat Física i l'Esport.  
- Diplomats en Magisteri (especialitat d'Educació Física).  
- Monitors en equips esportius i clubs de base.  
- Persones vinculades a l'àmbit de l'esport en general.